
1. Pasūtītājs 
[bookmark: _Hlk181959407]SIA „Rīgas Austrumu klīniskā universitātes slimnīca”
Pasūtītāja rekvizīti: 
Reģistrācijas Nr. 40003951628
Juridiskā adrese: Hipokrāta iela 2, Rīga, LV-1079.

2. Iepirkuma priekšmets, identifikācijas Nr. un apraksts 
2.1. Iepirkuma priekšmets: Analīzes rīks ģenētisko variantu identificēšanai onkoloģijā ar sekvencēšanu, id. Nr. RAKUS 2025/99.
2.2. CPV kods: 85148000-8, Medicīniskās analīzes pakalpojumi;
Papildus CPV kods: 85145000-7, Medicīnisko laboratoriju sniegtie pakalpojumi.
2.3. Iepirkuma priekšmets nav sadalīts daļās. Pamatojums iepirkuma līguma slēgšanas tiesību piešķiršanai, nedalot iepirkumu daļās - viens pretendentu loks, viena veida pakalpojuma sniegšana.
2.4. Pretendentam jāiesniedz piedāvājums tikai par visu iepirkuma priekšmetu kopā.
2.5. Pretendents nevar iesniegt piedāvājuma variantus. 

3. Piedāvājuma iesniegšanas vieta un termiņš 
3.1. Piedāvājums jāiesniedz, nosūtot to uz elektroniskā pasta adresi iepirkumi@aslimnica.lv.  Piedāvājums jāparaksta ar drošu elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. 
3.2. Piedāvājuma iesniegšanas termiņš: līdz 2025. gada 2. oktobrim, plkst. 10:00. 

4. Piedāvājuma atvēršanas laiks 
4.1. Piedāvājuma atvēršana sākas tūlīt pēc piedāvājumu iesniegšanas termiņa beigām, kas norādīts Nolikuma 3.2. punktā. 
4.2. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājumu iesniegšanas termiņa beigām komisijai jāiesniedz elektroniskā atslēga ar paroli šifrētā dokumenta atvēršanai.
4.3. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
4.4. Pēc pretendenta sagatavotā piedāvājuma saņemšanas, iepirkuma komisija iepazīstas ar to, izvērtē tā atbilstību nolikumā iekļautajām prasībām, finanšu piedāvājuma pamatotību un atbilstību pasūtītāja iespējām, un, ja nepieciešams, aicina pretendentu uz sarunām. Iepirkuma komisija vienojas ar pretendentu par sarunu uzsākšanas laiku un norises vietu.
	
5. [bookmark: _Toc229973843]Kontaktpersonas 
5.1. par tehnisko specifikāciju: Patoloģijas centra Precīzijas onkoloģijas daļas vadītāja E. Vaidere, e-pasts: iepirkumi@aslimnica.lv;
5.2. par nolikumu: Iepirkumu daļas juriste (iepirkumu jomā) A. Nette, tālr. +371 67042306; +371 67042336, e-pasts: iepirkumi@aslimnica.lv. 

6. Līguma darbības termiņš un samaksas kārtība 
6.1. Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei. Līguma termiņš ir 24 (divdesmit četri) mēneši no līguma spēkā stāšanās brīža. Ja Pasūtītājs 24 (divdesmit četru) mēnešu laikā neizmanto visu Līguma pielikumā Nr. 1  pozīcijās Nr. 1.1 un Nr. 1.2 norādīto apjomu, līguma darbības termiņš pagarinās uz 6 (sešiem) mēnešiem bez atsevišķas vienošanās noslēgšanas, kuru laikā Pasūtītājs izmanto atlikušo Līguma pielikumā Nr. 1 pozīcijās Nr. 1.1 un Nr. 1.2 norādīto apjomu un bez papildus apmaksas no Pasūtītāja puses, proti, iekļaujoties Līguma pielikumā Nr. 1 pozīciju Nr. 1.1 un 1.2 kopējā summā. 
6.2. [bookmark: _Hlk208579133]Pasūtītājs par Līguma pielikumā Nr. 1 norādīto pozīciju Nr. 1 samaksu Izpildītājam veic divos maksājumos vienādās daļās, maksājumus veicot reizi gadā 60 (sešdesmit) dienu laikā pēc Izpildītāja rēķina saņemšanas un gala maksājumu - pēc nodošanas-pieņemšanas akta abpusējas parakstīšanas un Izpildītāja rēķina saņemšanas. 
6.3. Par Līguma pielikumā Nr. 1 pozīcijās Nr. 2 un Nr. 3 norādītājiem pakalpojumiem Pasūtītājs veic samaksu Izpildītājam atbilstoši saņemto pakalpojumu apjomam 60 (sešdesmit) dienu laikā pēc nodošanas-pieņemšanas akta abpusējas parakstīšanas un Izpildītāja rēķina saņemšanas. 

7. Prasības pretendentam un iesniedzamie kvalifikācijas dokumenti
	Prasība:
	Iesniedzamais dokuments:

	7.1. Pretendentu kvalifikācijas (atlases) prasības un iesniedzamie dokumenti

	7.1.1. Pieteikums par piedalīšanos iepirkumā, ko paraksta pretendenta pārstāvis ar pārstāvības tiesībām vai tā pilnvarota persona. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām. 

	Pretendenta pieteikums (aizpildīta Nolikuma pielikumā Nr. 1 pievienotā forma) dalībai iepirkumā.
Ja pretendenta pieteikumu paraksta pilnvarota persona, tad jāpievieno pilnvara vai tās apliecināta kopija. 
Ārvalstī reģistrētam pretendentam papildus jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.
Ārvalstīs reģistrētam pretendentam ir jāiesniedz komersanta amatpersonu saraksts, norādot pretendentu un tā amatpersonas – personu, kura ir pretendenta valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai, amatpersonām.

	7.1.2.  Pretendentam jābūt pieredzei 3 līdzīgu (vismaz 1000 paraugu gadā alēlisko variantu anotēšanā, klasifikācijā, interpretēšanā un ziņošanā no nākamās paaudzes sekvencēšanas (NGS) datiem un vismaz 1000 paraugu gadā genomisko datu ieguves procesu kvalitātes kontrolē un testu validēšanā) risinājumu ieviešanā.
	Pretendenta sagatavots pieredzes apraksts (aizpildīta Nolikuma pielikumā Nr. 2 pievienotā forma). 

	7.1.3. Pretendentam jābūt EU projekta INtegrated and STANDardized NGS workflows FOR Personalized therapy (Instand-NGS4P) 2. vai 3. posma bioinformātikas analīzes vai integrētās atskaites izstrādes daļas, vai ekvivalenta projekta, dalībniekam.
	Pretendenta rakstisks apliecinājums.

	7.2. Citas prasības

	7.2.1. Pretendents var balstīties uz trešo personu iespējām, lai izpildītu prasības attiecībā uz pretendenta finansiālo un saimniecisko stāvokli. Ja pretendents balstās uz trešās personas finanšu iespējām vai saimniecisko stāvokli, tad pretendentam un attiecīgajai trešajai personai ir jāuzņemas solidāra atbildība par visa līguma saistību izpildi.

	Pretendents iesniedz dokumentus, kas pierāda, ka iepirkuma līguma slēgšanas gadījumā personas, uz kuru iespējām pretendents balstās, lai pierādītu savas finansiālās un saimnieciskās spējas, kopā ar pretendentu uzņemsies solidāru atbildību par līguma izpildi, iesniedzot, piemēram, šo personu apliecinājumu vai vienošanos par sadarbību konkrētā iepirkuma līguma izpildē, kurā precīzi norādīts sadarbības un atbildības apjoms, joma, sadalījums, lai Pasūtītājs gūtu pamatotu pārliecību par trešās personas gatavību un iespēju nodot pretendentam konkrētas finansiālās un saimnieciskās spējas, uzņemties solidāru atbildību par visa iepirkuma līguma izpildi.

	7.2.2. Pretendents var balstīties uz trešo personu iespējām, lai izpildītu prasības attiecībā uz pretendenta tehniskām un profesionālām spējām. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Pasūtītājam, ka tā rīcībā būs nepieciešamie resursi, iesniedzot personu, uz kuru iespējām pretendents balstās, apliecinājumu vai vienošanos par nepieciešamo resursu nodošanu pretendenta rīcībā norādot, ka:
· tam būs nepieciešamie resursi, uz kuriem pretendents balstījies, iesniedzot piedāvājumu un,
· šie resursi pretendentam tiks nodoti un būs pretendenta rīcībā visu iepirkuma līguma izpildes laiku (norādot konkrētus darbus kādi tiks veikti līguma izpildes laikā), gadījumā, ja ar pretendentu tiks noslēgts iepirkuma līgums.


	7.2.3. Ja piedāvājumu iesniedz piegādātāju apvienība vai personālsabiedrība, piedāvājumā jānorāda persona, kura pārstāv piegādātāju apvienību vai personālsabiedrību atklātā konkursā, kā arī katras personas atbildības apjoms. 
	Piegādātāju apvienībai un personālsabiedrība jāiesniedz šādi dokumenti:
1) Nolikuma 3. nodaļā norādītie dokumenti;
2) pilnvara piegādātāju apvienības vai personālsabiedrības dalībniekiem, kuru visi apvienības biedri ir pilnvarojuši parakstīt atklāta konkursa dokumentāciju, iesniegt piedāvājumu atklātā konkursā un veikt citas darbības atklāta konkursa ietvaros apvienības vārdā, vai sabiedrības līgums, kuru parakstījuši visi piegādātāju apvienības vai personālsabiedrības biedri, un kurā norādīts pilnvarojums pārstāvēt piegādātāju apvienību vai personālsabiedrību atklātā konkursā un katras personas atbildības apjoms (oriģināls vai apliecināta kopija).

	7.2.4. Ja pretendents piesaistīs apakšuzņēmējus, pretendentam jānorāda visi apakšuzņēmēji un apakšuzņēmēja apakšuzņēmēji, kuru veicamo pakalpojumu vērtība ir vismaz 10 000 euro, un katram apakšuzņēmējam izpildei nododamo iepirkuma līguma daļu. 
	Pretendenta piesaistīto apakšuzņēmēju saraksts, norādot katram apakšuzņēmējam izpildei nododamās līguma daļas vērtību. 
Par apakšuzņēmējiem jāiesniedz:
1) nosaukums, vienotais reģistrācijas numurs, adrese, kontaktpersona un tās tālruņa numurs, nododamās līguma daļas vērtība;
2) katra apakšuzņēmēja apliecinājums par tā gatavību veikt tam izpildei nododamo līguma daļu.



8. Tehniskais un finanšu piedāvājums 
8.1. Tehnisko – finanšu piedāvājumu (aizpildīta Nolikuma pielikumā Nr. 3 „Tehniskā specifikācija – finanšu piedāvājums” pievienotā MS Excel tabulas forma) pretendents sagatavo precīzi, atbilstoši Nolikuma pielikumā Nr. 3 norādītajām tehniskajām prasībām, ievērojot tehniskās specifikācijas – finanšu piedāvājuma formas numerācijas secību. Pretendentu piedāvājumi, kuros nebūs aizpildīta tabula, netiks vērtēti.
8.2. Pretendentam kopā ar tehnisko piedāvājumu jāiesniedz ražotāja izdota datu brošūra (data sheet) (latviešu vai angļu valodā) ar precīzi atzīmētām atbilstībām tehniskās specifikācijas prasībām vai jebkāda cita tehniskā informācija, pēc kuras iepirkuma komisijai ir iespējams objektīvi izvērtēt tehniskā piedāvājuma atbilstību izvirzītajām prasībām.
8.3. Pretendents finanšu piedāvājumā norāda preces cenu par 1 (vienu) vienību un kopējo summu. Piedāvājuma cenā ir jāietver Analīzes rīka licenču cenas, Pasūtītāja darbinieku apmācību izmaksas, Analīzes rīka darbības traucējumu gadījumā – to novēršanas izmaksas, nodokļi un nodevas (izņemot PVN), kā arī visas citas izmaksas, kuras rodas vai var rasties izpildītājam, izpildot līgumsaistības. Visas cenas jānorāda euro bez PVN ar ne vairāk kā 2 (divām) ciparu zīmēm aiz komata.

9. Piedāvājuma noformēšana 
9.1. Piedāvājums jāiesniedz elektroniski, parakstīts ar drošu elektronisko parakstu un laika zīmogu. 
9.2. Pieteikuma veidlapa, tehniskais – finanšu piedāvājums jāaizpilda tikai elektroniski, kā atsevišķus elektroniskos dokumentus ar Microsoft Office 2010 (vai jaunākas programmatūras versijas) rīkiem lasāmā formātā.
9.3. Piedāvājumā ietvertajiem dokumentiem jābūt latviešu valodā. Ja kāds no piedāvājuma dokumentiem tiks iesniegts citā valodā, piedāvājumā jāpievieno pretendenta apliecināts tulkojums latviešu valodā.
9.4. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. 
9.5. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.

10. Piedāvājuma izvēles kritērijs 
10.1. Iepirkuma komisija izvēlas saimnieciski visizdevīgāko piedāvājumu no nolikuma prasībām atbilstošajiem piedāvājumiem, kā piedāvājuma izvēles kritēriju nosakot viszemāko cenu par iepirkuma priekšmetu.
10.2.  Vienādas cenas gadījumā komisija rīko sēdi, kurā veic izlozi, pieaicinot pretendentu pārstāvjus.

11. Piedāvājuma vērtēšana un lēmums par līguma slēgšanas tiesību piešķiršanu
11.1. Iepirkuma komisija izvērtē piedāvājuma atbilstību nolikumā noteiktajām prasībām.
11.2. Vērtēšana notiek šādi:
11.2.1. piedāvājuma noformējuma pārbaude;
11.2.2. pretendenta atbilstības kvalifikācijas prasībām pārbaude;
11.2.3. tehniskā piedāvājuma atbilstības pārbaude;
11.2.4. finanšu piedāvājuma atbilstības pārbaude;
11.2.5. saimnieciski izvedīgākā piedāvājuma noteikšana;
11.2.6. piedāvājuma izvēle iepirkuma līguma slēgšanas tiesību piešķiršanai saskaņā ar Nolikumā noteiktajiem piedāvājuma izvērtēšanas kritērijiem;
11.2.7. pretendenta, kuram būtu piešķiramas iepirkuma līguma slēgšanas tiesības, atbilstības pārbaude Starptautisko un Latvijas Republikas nacionālo sankciju likuma 11.1 panta noteikumiem;
11.2.8. iepirkuma komisija ir tiesīga kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
11.3. Komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
11.4. Ja iepirkuma komisija konstatē Starptautisko un Latvijas Republikas nacionālo sankciju likuma 11.1 pantā noteiktos izslēgšanas nosacījumus, tā rīkojas saskaņā ar Starptautisko un Latvijas Republikas nacionālo sankciju likuma 11.1 pantā noteikto.

[bookmark: _Toc97022276]12. Iepirkuma līguma slēgšana
12.1. Pasūtītājs slēgs iepirkuma līgumu ar iepirkuma komisijas izraudzīto pretendentu saskaņā ar Nolikuma noteikumiem un iepirkuma līguma projektu (Nolikuma pielikums Nr. 4).
12.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.
12.3. Gadījumā, ja uzvarējušais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas piedāvājumu ar nākamo viszemāko cenu. 
12.4. Ja uzvarējušais pretendents piecu darba dienu laikā nesaskaņo elektroniski nosūtīto līguma projektu, tiek uzskatīts, ka pretendents ir atteicies slēgt iepirkuma līgumu.
12.5. Pretendentam ir pienākums piecu darba dienu laikā no Pasūtītāja uzaicinājuma parakstīt iepirkuma līgumu.
12.6. Gadījumā, ja Nolikuma 12.5. punktā noteiktais termiņš tiek pārsniegts par piecām darba dienām, tiek uzskatīts, ka pretendents ir atteicies slēgt iepirkuma līgumu.

Nolikuma pielikumi:
· Pielikums Nr. 1 – Pieteikuma forma;
· Pielikums Nr. 2 – Pretendenta pieredzes saraksta forma;
· Pielikums Nr. 3 – Tehniskā specifikācija – finanšu piedāvājuma forma;
· Pielikums Nr. 4 – Līguma projekts.



Iepirkuma komisijas priekšsēdētāja	A. Nette

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

